ประกาศกรมประมงเรื่องกำหนดพื้นที่และระยะเวลาฤดูสัตว์น้ำมีไข่ วางไข่ เลี้ยงตัวอ่อนในที่จับสัตว์น้ำบางส่วนของจังหวัดประจวบคีรีขันธ์พ.ศ. ๒๕๖๑ ตามที่กรมประมงได้กำหนดมาตรการคุ้มครองสัตว์น้ำในฤดูสัตว์น้ำมีไข่วางไข่ เลี้ยงตัวอ่อนในบริเวณที่จับสัตว์น้ำบางส่วนของจังหวัดประจวบคีรีขันธ์ชุมพร และสุราษฎร์ธานีระหว่างเดือนกุมภาพันธ์ถึงเดือนพฤษภาคมของทุกปีมาเป็นเวลานานโดยพื้นที่ซึ่งมีการกำหนดมาตรการมิได้มีการเปลี่ยนแปลง นั้นจากการติดตามข้อมูลการเคลื่อนย้ายของสัตว์น้ำโดยเฉพาะอย่างยิ่งปลาทูภายหลังจากการสิ้นสุดฤดูดังกล่าวพบว่ามีประชากรปลาทูขนาดเล็กจำนวนมากที่ยังไม่ได้ขนาดแรกเริ่มสืบพันธุ์เคลื่อนย้ายขึ้นมาด้านบนนอกเขตที่กำหนดมาตรการอยู่เดิมจึงเห็นควรกำหนดมาตรการคุ้มครองสัตว์น้ำในฤดูสัตว์น้ำมีไข่ วางไข่ เลี้ยงตัวอ่อนในบริเวณพื้นที่ดังกล่าวเพิ่มเติมอีกระยะหนึ่ง อาศัยอำนาจตามความในมาตรา ๗๐แห่งพระราชกำหนดการประมง พ.ศ. ๒๕๕๘ และที่แก้ไขเพิ่มเติมอธิบดีกรมประมงออกประกาศไว้ ดังต่อไปนี้ข้อ ๑ ภายในระยะเวลาตั้งแต่วันที่ ๑๖ พฤษภาคมถึงวันที่ ๑๔มิถุนายนของทุกปีห้ามมิให้ผู้ใดทำการประมงในพื้นที่บางส่วนของจังหวัดประจวบคีรีขันธ์ตั้งแต่ปลายแหลมเขาม่องไล่ ถึง อำเภอหัวหิน จังหวัดประจวบคีรีขันธ์ปรากฏตามพิกัดภูมิศาสตร์ในแผนที่แนบท้ายประกาศฉบับนี้ซึ่งกำหนดเป็นจุดที่ ๑ถึงจุดที่ ๔ ดังนี้จากจุดที่ ๑ เส้นละติจูด ๑๒° ๓๖' ๐๐.๐๐๐"เหนือ ตัดกับเส้นลองจิจูด ๙๙° ๕๗' ๒๐.๐๐๐"ตะวันออก ท้องที่จังหวัดประจวบคีรีขันธ์ ตัดตรงไปทางทิศตะวันออก ถึงจุดที่ ๒จากจุดที่ ๒ เส้นละติจูด ๑๒° ๓๖' ๐๐.๐๐๐"เหนือ ตัดกับเส้นลองจิจูด ๑๐๐° ๑๕' ๐๐.๐๐๐"ตะวันออก แล้วตัดตรงไปทางทิศใต้ในท้องที่จังหวัดประจวบคีรีขันธ์ ถึงจุดที่ ๓จากจุดที่ ๓ เส้นละติจูด ๑๑° ๔๙' ๔๐.๐๐๐" เหนือ ตัดกับเส้นลองจิจูด ๑๐๐° ๑๕' ๐๐.๐๐๐" ตะวันออก ท้องที่จังหวัดประจวบคีรีขันธ์ตัดตรงไปทางทิศตะวันตก ถึงจุดที่ ๔จากจุดที่ ๔ เส้นละติจูด ๑๑° ๔๙' ๔๐.๐๐๐" เหนือ ตัดกับเส้นลองจิจูด ๙๙° ๕๐' ๐๐.๐๐๐" ตะวันออก ท้องที่จังหวัดประจวบคีรีขันธ์ ซึ่งสิ้นสุดจุดที่ ๔ดังปรากฏรายละเอียดตามแผนที่ท้ายประกาศนี้ความในวรรคแรก มิให้ใช้บังคับกรณีการทำการประมงโดยใช้เครื่องมือวิธีการทำการประมง และปฏิบัติตามเงื่อนไขดังนี้(๑) เครื่องมืออวนลากแผ่นตะเฆ่อวนลากคานถ่างที่ใช้ประกอบเรือกลที่มีขนาดความยาว ไม่เกิน ๑๖ เมตร และทำการประมงในเวลากลางคืนทำการประมงนอกเขตทะเลชายฝั่ง(๒) เครื่องมืออวนติดตาปลาที่ใช้ประกอบเรือกลที่มีขนาดต่ำกว่าสิบตันกรอสและมีช่องตาอวนตั้งแต่สองนิ้วขึ้นไป ยกเว้นที่มีความยาวอวนเกิน ๒,๕๐๐ เมตร ต่อเรือประมง ๑ ลำ ที่ทำการประมงในเขตทะเลชายฝั่ง(๓) เครื่องมืออวนปู อวนลอยกุ้ง(๔) เครื่องมืออวนครอบ อวนช้อน หรืออวนยกหมึกที่ใช้ประกอบกับเครื่องกำเนิดไฟฟ้า (เครื่องปั่นไฟ)ทำการประมงนอกเขตทะเลชายฝั่ง(๕) เครื่องมืออวนครอบ อวนช้อน หรืออวนยกปลากะตักที่ใช้ประกอบกับเครื่องกำเนิดไฟฟ้า (เครื่องปั่นไฟ)ประกอบเรือกลที่มีขนาดต่ำกว่า ๑๐ ตันกรอส ทำการประมงนอกเขตทะเลชายฝั่ง(๖) ลอบปูที่มีขนาดตาอวนโดยรอบตั้งแต่ ๒.๕ นิ้ว ใช้ทำการประมงไม่เกิน ๓๐๐ ลูก ต่อเรือประมง ๑ ลำที่ทำการประมงในเขตทะเลชายฝั่ง และลอบปูที่มีขนาดช่องตาท้องลอบตั้งแต่ ๒.๕ นิ้ว ที่ทำการประมงนอกเขตทะเลชายฝั่ง(๗) ลอบหมึกทุกชนิด(๘)ซั้งทุกชนิดที่ใช้ประกอบทำการประมงพื้นบ้านในเขตทะเลชายฝั่ง(๙)คราดหอยที่ใช้ประกอบเรือกลที่มีขนาดความยาวไม่เกิน ๑๘ เมตร มีความกว้างปากคราด ไม่เกิน ๓.๕ เมตร ช่องซี่คราดไม่น้อยกว่า ๑.๒ เซนติเมตร และจำนวนของเครื่องมือคราดหอยต้องไม่เกิน ๓ อัน (หน่วย) ต่อเรือกล ๑ ลำ ที่ทำการประมงนอกเขตทะเลชายฝั่งยกเว้นที่ห้ามตามประกาศกระทรวงเกษตรและสหกรณ์ เรื่อง กำหนดเครื่องมือทำการประมงรูปแบบ และพื้นที่ทำการประมงของเครื่องมือประมงคราดหอยที่ห้ามใช้ทำการประมงในที่จับสัตว์น้ำ พ.ศ. ๒๕๖๐ ลงวันที่ ๑๓ กรกฎาคม ๒๕๖๐(๑๐) อวนรุนเคยที่ใช้ประกอบเรือกลที่มีขนาดความยาวไม่เกิน ๑๔ เมตรยกเว้นที่ห้ามตามประกาศกระทรวงเกษตรและสหกรณ์ เรื่องกำหนดเงื่อนไขเกี่ยวกับรูปแบบของอวน ขนาดของเรือ วิธีที่ใช้และบริเวณพื้นที่ในการทำการประมง ที่ผู้ทำการประมงด้วยเครื่องมืออวนรุนเคยที่ใช้ประกอบเรือยนต์ทำการประมงต้องปฏิบัติ พ.ศ. ๒๕๕๙ ลงวันที่ ๓๐ ธันวาคม ๒๕๕๙(๑๑) จั่น ยอ แร้ว สวิงแห เบ็ด สับปะนก ขอ ลอบ ฉมวก และเครื่องมืออื่นใดที่ไม่ใช้ประกอบเรือกลขณะทำการประมง(๑๒) การใช้เรือประมงที่มีขนาดต่ำกว่า ๑๐ ตันกรอสที่ใช้เครื่องยนต์มีกำลังแรงม้าไม่ถึง ๒๘๐ แรงม้าประกอบเครื่องมือทำการประมงที่มิใช่เครื่องมือตามประเภทวิธีการทำการประมงที่กระทรวงเกษตรและสหกรณ์ประกาศกำหนดให้เป็นประมงพาณิชย์ทำการประมง ยกเว้นที่ห้ามตามประกาศกระทรวงเกษตรและสหกรณ์ เรื่องกำหนดเครื่องมือทำการประมง วิธีการทำการประมง และพื้นที่ทำการประมงที่ห้ามใช้ทำการประมงในที่จับสัตว์น้ำเขตทะเลชายฝั่งพ.ศ. ๒๕๖๐ ลงวันที่ ๙ พฤศจิกายน ๒๕๖๐การใช้เครื่องมือใน(๒) (๓) (๔) (๕) (๖) และ (๗)จะต้องปฏิบัติตามประกาศกระทรวงเกษตรและสหกรณ์ เรื่อง กำหนดเครื่องมือทำการประมงวิธีการทำการประมง และพื้นที่ทำการประมงที่ห้ามใช้ทำการประมงในที่จับสัตว์น้ำเขตทะเลชายฝั่งพ.ศ. ๒๕๖๐ ลงวันที่ ๙ พฤศจิกายน ๒๕๖๐ทั้งนี้เครื่องมือทำการประมงที่ใช้ทำการประมงตามวรรคหนึ่งต้องไม่เป็นเครื่องมือทำการประมงที่ห้ามใช้ทำการประมงตามมาตรา๖๗ มาตรา ๖๘ มาตรา ๖๙ หรือมาตรา ๗๑ (๑)ข้อ๒ ความในประกาศนี้มิให้ใช้บังคับแก่การทำการประมงเพื่อประโยชน์ทางวิชาการและได้รับอนุญาตเป็นหนังสือจากอธิบดีกรมประมงข้อ๓[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศณ วันที่ ๓๑ มกราคม พ.ศ. ๒๕๖๑อดิศรพร้อมเทพอธิบดีกรมประมง[เอกสารแนบท้าย]๑.แผนที่ท้ายประกาศกรมประมงเรื่อง กำหนดพื้นที่และระยะเวลาฤดูสัตว์น้ำมีไข่ วางไข่เลี้ยงตัวอ่อนในที่จับสัตว์น้ำบางส่วนของจังหวัดประจวบคีรีขันธ์ พ.ศ.๒๕๖๑(ดูข้อมูลจากภาพกฎหมาย)ปวันวิทย์/จัดทำ๕มีนาคม ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๒๕ ง/หน้า ๒๔/๒ กุมภาพันธ์ ๒๕๖๑